MEMBACA SUMBER MENULIS SEJARAH: SURAT ZAKARIA GUNN SEBAGAI BAHAN PENELITIAN PERGERAKAN PARTI KEBANGSAAN MELAYU DI SABAH
Authors: Joko Eko Prayitno , Othman Zaini , Damit Saat Awang , Dollah Ramli , Abd Rahim Md. Saffie , Mohd Rudzainoor Mohamad Haziq Ikhsan , Mohd Nasier Jasmi 
Published: March 2022

Keinginan manusia untuk mengungkapkan kembali masa lalu dalam upaya memahami masa lalu tersebut bukanlah suatu perkara baru. Keadaan ini disebabkan, keberadaan masa lalu hanya dapat diungkapkan melalui pengumpulan sumber sejarah. Dalam hal ini, sumber memainkan peranan penting untuk menjelaskan berkenaan sesuatu peristiwa berdasarkan penemuan daripada sumber sejarah. Keberadaan sumber sejarah akan memungkinkan sejarawan menghasilkan penulisan yang tepat dan lebih objektif sifatnya. Oleh sebab itu, sejarawan harus mencari, mengumpul dan memastikan sumbernya kerana dengan sumber sejarawan berharap dan dengan sumber juga sejarawan mendapatkan fakta untuk menghasilkan penulisannya. Kebergantungan sejarawan kepada sumber dalam menghasilkan penulisannya dapat diperhatikan apabila telusuran terhadap perkembangan politik awal Sabah selepas Perang Dunia Kedua diperhatikan keberadaannya. Ternyata, tempoh masa terbabit adalah kesenjangan nyata dalam memahami dan mengungkapkan kembali perkembangan politik awal di Sabah sehinggakan timbul kenyataan daripada sarjana Barat bahawa selepas Perang Dunia merupakan zaman ketandusan politik masyarakatnya. Walau bagaimanapun, tesis ini tampaknya dapat direkonstruksi semula bersandarkan kepada surat peribadi Zakaria Gunn yang membuktikan bahawa sudah terdapat penentangan secara berorganisasi dalam kalangan masyarakat Sabah yang terpengaruh dengan perkembangan politik di Tanah Melayu dan Brunei untuk memerdekakan negeri mereka daripada British. Justeru itu, artikel ini akan mengangkat kepentingan sumber dalam mengungkapkan masa lalu khususnya perkembangan politik awal Sabah selepas Perang Dunia Kedua.
 
The human desire to recapitulate the past as an effort to understand what took place in the past is not a new phenomenon. This is because the existence of history can only be depicted through amassing various historical resources. In this context, the resources play pertinent roles in explaining events based on finding from historical resources. Consequently, the existence of historical resources will enable historians to produce writings that are both accurate and objective. The historians must therefore seek, collect and validate the source of information because only by doing so, they will gather accurate facts for writings. The dependency of historians on historical resources can be observed through the effort to unravel early political development of Sabah after the Second World War. What is apparent is that the particular period is indeed a conspicuous lacuna in understanding and recounting the initial political event of Sabah as such that the Western scholar claimed that the period after Second World War was a period of barrenness in the politics of the society. However, it seems that this thesis can be reconstructed again based on a collection of Zakaria Gunn’s letters that proves that there has been an organised resistance among Sabahans who were influenced by political development in Malaya and Brunei to liberate their state from the British. Therefore, this article aims to highlight the importance of historic resources to recapitulate past occurrences particularly the early political development of Sabah after the Second World War.